Maaeluministri 17.06.2015 määrus nr 68

„Teadmussiirde ja teavituse toetus“

Lisa

(maaeluministri xx.xx.2021 määruse nr … sõnastuses)

**Taotluse hindamise kriteeriumid**

|  |  |  |
| --- | --- | --- |
| **1.** **Taotluse sisuline hindamine**  **Hindamiskriteeriumid –**  **osakaal 40%** | **Taseme kirjeldus** | **Hindepunktid** |
| Temaatika aktuaalsus. Tegevuse vastavus meetme, sealhulgas „Eesti maaelu arengukava 2014–2020“ (edaspidi *arengukava*) eesmärgile ja seotus teiste olemasolevate arengukavadega. Tegevuse kattuvus prioriteetsete teemade loetelus olevate teemadega ja tegevuse vastavus neile | Temaatika vajalikkus on selgelt ja täpselt sõnastatud ning temaatika on sektori jaoks aktuaalne või tegevus on suunatud kutseõppeasutuste tasemeõppes õppijatele. Tegevus vastab meetme, sealhulgas arengukava eesmärgile. Taotlusest selgub seos olemasolevate arengukavadega. Tegevus ei kattu arengukava teistest meetmetest (nt pikaajalised programmid) või muudest vahenditest rahastatud samasuguste tegevustega. Esitatud temaatika kattub prioriteetsete teemade loetelus olevate teemadega. Tegevused sisaldavad rahvusvahelise maamajandusliku teadus- ja arendustegevuse tulemuste tutvustusi ning tegevuste kaudu antakse edasi rahvusvahelisi kogemusi | 3 |
|  | Temaatika vajalikkus on selgelt ja täpselt sõnastatud ning temaatika on sektori jaoks aktuaalne või tegevus on osaliselt suunatud kutseõppeasutuste tasemeõppes õppijatele. Tegevus vastab meetme, sealhulgas arengukava eesmärgile. Tegevuse seotus teiste arengukavadega ei ole selge. Tegevus kattub arengukava teistest meetmetest (nt pikaajalised programmid) või muudest vahenditest rahastatud samasuguste tegevustega. Esitatud temaatika kattub prioriteetsete teemade loetelus olevate teemadega. Tegevused sisaldavad rahvusvahelise maamajandusliku teadus- ja arendustegevuse tulemuste tutvustusi ning tegevuste kaudu antakse edasi rahvusvahelisi kogemusi | 2 |
|  | Temaatika vajalikkus ja aktuaalsus sektori jaoks ei ole selge või tegevus on ainult väga vähesel määral suunatud kutseõppeasutuse tasemeõppes õppijatele. Tegevus vastab osaliselt meetme, sealhulgas arengukava eesmärgile. Tegevuse seotus teiste arengukavadega ei ole selge. Tegevus kattub arengukava teistest meetmetest (nt pikaajalised programmid) või muudest vahenditest rahastatud samasuguste tegevustega. Esitatud temaatika kattub prioriteetsete teemade loetelus olevate teemadega. Tegevused ei sisalda rahvusvahelise ega Eesti-sisese maamajandusliku teadus- ja arendustegevuse tulemuste tutvustusi ning tegevuste kaudu ei anta edasi kogemusi | 1 |
|  | Temaatika vajalikkus ei ole selge ja temaatika ei ole aktuaalne, samuti ei ole tegevus suunatud kutseõppeasutuste tasemeõppes õppijatele. Tegevus ei vasta meetme, sealhulgas arengukava eesmärgile. Tegevus ei ole seotud teiste arengukavadega. Tegevus kattub arengukava teistest meetmetest (nt pikaajalised programmid) või muudest vahenditest rahastatud samasuguste tegevustega. Esitatud temaatika ei kattu prioriteetsete teemade loetelus olevate teemadega. Tegevused ei sisalda rahvusvahelise ega Eesti-sisese maamajandusliku teadus- ja arendustegevuse tulemuste tutvustusi ning tegevuste kaudu ei anta edasi kogemusi | 0 |
| **2. Tegevuse elluviija hindamine**  **Hindamiskriteerium – osakaal 30%** | **Taseme kirjeldus** | **Hindepunktid** |
| Tegevuse elluviija (nt lektor, esineja, juhendaja, koolitaja, autor) varasem kogemus | Tegevuse elluviijal on asjakohane kvalifikatsioon. Viimase kahe aasta jooksul on ta osalenud asjaomase teema koolitustel nii Eestis kui ka välismaal, tal on pikaajaline töökogemus tegevuse elluviimise valdkonnas, sealhulgas välismaal töötamise kogemus. Tegevuse elluviija osaleb rahvusvahelistes projektides ja võrgustikes | 3 |
|  | Tegevuse elluviijal on asjakohane kvalifikatsioon. Viimase kahe aasta jooksul on ta osalenud asjaomase teema koolitustel ja tal on töökogemus tegevuse elluviimise valdkonnas | 2 |
|  | Tegevuse elluviijal on asjakohane kvalifikatsioon. Viimase kahe aasta jooksul on ta osalenud asjaomase teema koolitustel | 1 |
|  | Tegevuse elluviija ei ole pädev, tal ei ole asjakohast kvalifikatsiooni, ta ei ole osalenud asjaomase teema koolitustel ja tal puudub kogemus tegevuse elluviimise valdkonnas | 0 |
| **3. Taotluse kvaliteedi hindamine**  **Hindamiskriteerium – osakaal 15%** | **Taseme kirjeldus** | **Hindepunktid** |
| Taotluse kvaliteet | Taotlus on esitatud vigadeta, taotlusvorm on korrektselt täidetud. Taotluses esitatud teave kavandatavate tegevuste, tegevuse elluviija ja muu nõutava kohta on kvaliteetne. Taotluse hindaja ei pea tegema lisategevusi, see tähendab, et taotlus sisaldab vajalikke andmeid, lisadokumente, viiteid ja muud sellist, et hinnata taotluse vastavust eri kriteeriumitele | 3 |
|  | Taotluses esineb vigu. Taotluses esitatud teave kavandatavate tegevuste, tegevuse elluviija ja muu nõutava kohta on piisav. Taotluse hindaja ei pea tegema lisategevusi, et hinnata taotluse vastavust eri kriteeriumitele | 2 |
|  | Taotluses esitatud teabes kavandatavate tegevuste, tegevuse elluviija ja muu nõutava kohta esineb puudujääke. Taotluse hindaja peab taotluse hindamiseks otsima lisateavet | 1 |
|  | Taotlusel puudub piisav kvaliteet. Taotluses esitatud teave kavandatavate tegevuste, tegevuse elluviija ja muu nõutava kohta ei ole taotluse hindamiseks piisav | 0 |
| **4. Taotleja hindamine**  **Hindamiskriteerium – osakaal 15%** | **Taseme kirjeldus** | **Hindepunktid** |
| Taotleja pädevus ja varasem kogemus sellise tegevuse korraldamisel | Taotlejal on tegevuse elluviimiseks pädev personal ja tegevuse korraldamise kogemus taotluse esitamise aastale eelnenud vähemalt kahe kalendriaasta jooksul ning varasemad tegevused on korraldatud kvaliteetselt | 3 |
|  | Taotlejal on tegevuse elluviimiseks pädev personal ja tegevuse korraldamise kogemus taotluse esitamise aastale eelnenud vähemalt kahe kalendriaasta jooksul. Varasemate tegevuste korraldamisel on esinenud puuduseid | 2 |
|  | Taotlejal on tegevuse elluviimiseks pädev personal, kuid puudub teadmiste levitamise alaste tegevuste korraldamise kogemus | 1 |
|  | Taotlejal ei ole tegevuse elluviimiseks vajalikku personali ega varasemat kogemust sellise tegevuse korraldamisel | 0 |